

REPUBLIKA HRVATSKA

ZADARSKA ŽUPANIJA

OPĆINA STARIGRAD

**Jedinstveni upravni odjel**

KLASA:

URBROJ:

Starigrad Paklenica, \_\_. studenog 2018.

Na temelju članka 86., 89. i 113 Zakona o prostornom uređenju ("Narodne novine" 153/13 i 65/17.) i članka 30. Statuta Općine Starigrad („Službeni glasnik Zadarske županije“ br. 3/18 i 8/18) Općinsko vijeće Općine Starigrad na svojoj 10. sjednici održanoj dana \_\_. Studenog 2018. godine, donosi:

**ODLUKU**

o pokretanju postupka stavljanja izvan snage Urbanističkog plana uređenja zone pretežno stambene namjene „Kod hotela Alan“

OPĆE ODREDBE

Članak 1.

Donosi se Odluka o pokretanju postupka stavljanja izvan snage Urbanističkog plana uređenja zone pretežno stambene namjene „Kod hotela Alan“ („Službeni glasnik Zadarske županije“ br. 22/10)

PRAVNA OSNOVA

Članak 2.

Postupak stavljanja Plana izvan snage voditi će se sukladno odredbama članka 113. Zakona o prostornom uređenju ( „Narodne novine 153/13 i 65/17“) – u daljnjem tekstu Zakon.

OBUHVAT PLANA

Članak 3.

Postupak stavljanja van snage plana provodi se za obuhvat definiran samim planom.

OCJENA STANJA U OBUHVATU PLANA

Članak 4.

Od donošenja Plana, isti je u vrlo malom postotku realiziran, a kako ni predviđene prometnice nisu realizirane, ne očekuje se daljnja gradnja po odredbama ovog Plana.

RAZLOZI ZA STAVLJANJE PLANA VAN SNAGE

Članak 5.

Predmetni plan je donesen sukladno obvezama iz tada važećeg Zakona o prostornom uređenju i gradnji budući se veći dio obuhvata plana nalazio u zaštićenom obalnom pojasu (ZOP). Tadašnjim Zakonom bila je propisana obveza izrade urbanističkih planova uređenja za sva građevinska područja koja se nalaze u ZOP-u, odnosno za njihove neizgrađene dijelove. Novim Zakonom o prostornom uređenju određena je obveza izrade urbanističkih planova uređenja samo za neuređene neizgrađene dijelove građevinskih područja. Izmjenama i dopunama PPUO Starigrad utvrđeno je da područje obuhvata predmetnog plana nije neuređeno građevinsko područje, odnosno utvrđeni su uvjeti građenja detaljnošću urbanističkog plana uređenja. Slijedom navedenog, nema zakonske obveze za donošenjem takvog plana. Izdavanje akata za gradnju biti će moguće temeljem odredbi za provedbu Prostornog plana uređenja Općine Starigrad.

CILJEVI I PROGRAMSKA POLAZIŠTA ZA STAVLJANJE PLANA IZVAN SNAGE

Članak 6.

Zadržavanje ovog UPU-a izazvali bi se problemi i nedorečenosti u provedbi, i to iz razloga što je PPUO Starigrad utvrdio drugačije prometno/urbanističko rješenje za ovo područje od predmetnog Plana. Dakle, važeći UPU nije usklađen s izmjenama i dopuna PPUO Starigrad, a iz navedenih razloga iz prethodnog članka nema potrebe izrade novog UPU-a za ovo područje.

POPIS POTREBNIH STRUČNIH PODLOGA POTREBNIH ZA IZRADU PLANA

Članak 7.

Za provedbu postupka stavljanja plana van snage nisu potrebne posebne stručne podloge.

NAČIN PRIBAVLJANJA STRUČNIH RJEŠENJA

Članak 8.

Za provedbu postupka stavljanja plana van snage nisu potrebna posebna stručna rješenja.

VRSTA I NAČIN PRIBAVLJANJA KATASTARSKIH PLANOVA I GEODETSKIH PODLOGA

Članak 9.

Za provedbu postupka stavljanja plana van snage nisu potrebne katastarske podloge.

POPIS JAVNOPRAVNIH TIJELA ODREĐENIH POSEBNIM PROPISIMA, KOJA DAJU ZAHTJEVE ZA IZRADU PROSTORNOG PLANA IZ PODRUČJA SVOG DJELOKRUGA, TE DRUGIH SUDIONIKA, KOJI ĆE SUDJELOVATI U IZRADI PROSTORNOG PLANA

Članak 10.

Tijela i osobe koja za potrebe stavljanja izvan snage predmetnog plana sudjeluju u postupku izrade Plana:

* Zavod za prostorno uređenje Zadarske županije, Braće Vranjana 11, 23000 Zadar
* Zadarska županija, Upravni odjel za prostorno uređenje, zaštitu okoliša i komunalne poslove, B. Petranovića 8, 23000 Zadar
* HEP D.D., Elektra Zadar, Kralja Dmitra Zvonimira 8, 23000 Zadar
* Hrvatski telekom d.d., R. Frangeša Mihanovića 9, Zagreb
* Hrvatske ceste, PJ Zadar, Nikole Tesle 14b, 23000 Zadar
* Vodovod d.o.o., Špire Brusine 17, 23000 Zadar
* Hrvatske vode, VGO Split
* Županijska uprava za ceste Zadarske županije, Zadar
* Ministarstvo kulture; Konzervatorski odjel u Zadru
* Hrvatske šume, Šumarija Zadar
* Park prirode Velebit, Gospić
* Županijska lučka uprava, Zadar

Primjenom članka 90. Zakona o prostornom uređenju navedena javnopravna tijela pozvati će se da u roku od 15 dana dostave zahtjeve za izradu Plana.

Ukoliko zahtjevi ne budu dostavljeni u roku smatrat će se da zahtjeva nema.

ROK ZA STAVLJANJE IZVAN SNAGE PLANA, ODNOSNO NJEGOVIH POJEDINIH FAZA I ROK ZA PRIPREMU ZAHTJEVA ZA IZRADU PROSTORNOG PLANA

Članak 11.

* Po donošenju ove Odluke obavijestiti će se javnost o provođenju postupka stavljanja Plana izvan snage objavom ove Odluke sukladno članku 88. Zakona.
* Ova odluka i poziv na dostavu zahtjeva će se dostaviti javnopravnim tijelima navedenim u članku 10. ove Odluke s pozivom da u roku od najviše 15 dana dostave zahtjeve za stavljanje izvan snage Plana
* Izrada prijedloga Odluke o stavljanju Plana izvan snage u roku od 30 dana od isteka roka za dostavu zahtjeva iz stavka 2. ovog članka
* Provedba javne rasprave o prijedlogu Odluke o stavljanju plana izvan snage na način propisan člancima 94. – 104. Zakona u trajanju od 8 dana
* Izrada izvješća o javnoj raspravi u roku od 15 dana od isteka roka za davanje primjedbi sukladno člancima 102. i 103. Zakona.
* Izrada konačnog prijedloga Odluke o stavljanju plana izvan snage koji će se dostaviti resornom Ministarstvu na suglasnost.
* Upućivanje Konačnog prijedloga Odluke Općinskom vijeću na donošenje po dobivanju suglasnosti Ministarstva ili po proteku zakonskog roka za davanje suglasnosti.

IZVORI FINANCIRANJA IZRADE PROSTORNOG PLANA

Članak 12.

Stavljanje Plana izvan snage financira se iz Proračuna Općine Starigrad..

ZAVRŠNE ODREDBE

Članak 13.

Ova Odluka stupa na snagu osmog dana od dana objave u „Službenom glasniku Zadarske županije“.

Predsjednik

Marko Marasović, dipl. ing. gra